30.06.2025 nr 2-2/240 - 1	

	
Teavituskiri kooli nime ja seoses sellega ka kontaktide muutumisest

	
Lugupeetud lapsevanemad, õpilased ja koostööpartnerid

Anname teada, et alates 01.09.25 on meie kooli uus ametlik nimi Tähesaju Gümnaasium ning meie uus domeeninimi saab ka olema https://tahe.edu.ee ja üldine meiliaadress info@tahe.edu.ee. 
Ka kooli personali e-posti aadressid muutuvad ja saavad välja nägema kujul eesnimi.perekonnanimi@tahe.edu.ee. Soovitame teil vaadata kodulehelt täpset nimekuju

Varasem nimi Lasnamäe Vene Gümnaasium jääb sellega seoses ajalukku, kuid meie pühendumus hariduse kvaliteedile ja kogukonna teenimisele jätkub senise innukusega.

Nimevahetus on osa meie kooli arenguplaanist, mille eesmärk on paremini peegeldada meie väärtusi, visiooni ja tulevikusuundi. Uus nimi väljendab meie identiteeti tänapäevasemas võtmes ning aitab kaasa kooli nähtavuse ja tuntuse suurendamisele.

Täname teid mõistva suhtumise ja jätkuva toetuse eest!

	
Lugupidamisega	

(allkirjastatud digitaalselt)	
Tatiana Dudorina	
direktor